Abja-Paluoja 17. veebruar 2022 nr

**Kinnisasja omandamiseks loa andmine**

Meistri OÜ (registrikood 16291554) juhatuse liige Reio Puks esitas Mulgi Vallavolikogule nõuetekohase kinnisasja omandamise loataotluse (reg 5.11.2021 nr 9-1/1278) koos tegevuskava ja kinnituskirjaga.

Meister OÜ soovib omandada Tuhalaane külas Paluküla kinnistust (reg nr 753239), mille katastritunnus on 60001:003:0730. Kinnistu koosseisus on põllumajandusmaad 1,82 ha ja metsamaad 39,46 ha.

Kuna Paluküla kinnistul on metsamaad üle 10 ha ning Meistri OÜ ei ole kinnisasja omandamise tehingu tegemise aastale vahetult eelnenud kolm aastat tegelenud metsamajandusliku tegevusega on vastavalt kinnisasja omandamise kitsendamise seaduse (KAOKS) § 4 lg 6 kohaselt vajalik Paluküla kinnistu omandamiseks asukohajärgse kohaliku omavalitsuse üksuse volikogu luba.

Meistri OÜ on esitanud tegevuskava, mille kohaselt on osaühingul plaan tegeleda turismitalu pidamise ja metsamaade majandamisega. Osaühingu juhatuse liige Reio Puks kinnitab, et tegevuskavas kirjeldatu elluviimiseks on piisavad finantsilised vahendid olemas. Tulu saadakse turismitalu rentimisest Kopra Turismitalu OÜle.

KAOKS-i kohaselt annab volikogu loa, kui loa andmine on kooskõlas avaliku huviga ega takista kohalikul omavalitsuse üksusel täita talle seadusega antud ülesandeid. KAOKS § 1 lõige 1 sätestab, et avalik huvi KAOKS-i tähenduses on eelkõige põllumajandus- ja metsamaad sisaldava maatulundusmaa sihtotstarbega kinnisasja sihtotstarbelise ja jätkusuutliku majandamise edendamine.

Arvestades asjaoluga, et kinnisaja omandamise loataotlus ja tegevuskava vastavad KAOKS-is sätestatud nõuetele, siis puudub alus pidada Tuhalaane külas Paluküla kinnistu maa sihtotstarbekohast ja jätkusuutliku majandamise soovi ning loa andmist avaliku huviga vastuolus olevaks. Samuti ei ole kõnealuse kinnistu maa sihtotstarbeline majandamine kuidagi Mulgi vallale kui kohaliku omavalitsuse üksusele seadusega antud ülesannete täitmist takistav.

Tulenevalt eeltoodust ja võttes aluseks kohaliku omavalitsuse korralduse seaduse § 22 lõike 1 punkti 37, kinnisasja omandamise kitsendamise seaduse § 4 lõike 3, § 6 lõike 1 ja 4 ja § 9 ning Meistri OÜ taotluse koos tegevuskavaga

**Mulgi Vallavolikogu o t s u s t a b:**

1. Anda luba Meistri OÜle (registrikood 16291554) Tuhalaane külas Paluküla kinnistu (registriosa nr 753239, katastritunnus 60001:003:0730) omandamiseks maatulundusliku sihtotstarbe kohase majandamise eesmärgiga, mis ei ole vastuolus avaliku huviga ega takista Mulgi vallal kui kohalikul omavalitsuse üksusel täita talle seadusega antud ülesandeid.
2. Otsus jõustub Meistri OÜle teatavakstegemisest.
3. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees

Saata:

1. Koostaja: keskkonna- ja maaspetsialist Tiia Kukk tiia.kukk@mulgivald.ee
2. Meistri OÜ reio@firewood.ee